относно митническото законодателство и процедури;
 б)
 развиват инициативи, свързани с процедурите за внос, износ и транзит, като също така работят, за да гарантират, че се предоставя ефективно обслужване на деловите среди;
 в)
 си сътрудничат за автоматизирането на митническите и други търговски процедури;
 г)
 обменят, когато е целесъобразно, съответната информация и данни, като зачитат поверителността на чувствителните данни и защитата на личните данни;
 д)
 обменят информация и/или започват консултации с цел изготвяне, когато е възможно, на общи позиции в рамките на международни организации в областта на митниците като СТО, СМО, ООН, Конференцията на ООН за търговия и развитие и Икономическата комисия за Европа на ООН;
 е)
 си сътрудничат по отношение на планирането и предоставянето на техническа помощ, най-вече с цел да способстват за реформите в митниците и реформите за улесняване на търговията съгласно съответните разпоредби на настоящото споразумение;
 ж)
 обменят най-добри практики за митническите операции, по-специално за правата на интелектуална собственост, и най-вече във връзка с фалшифицирани стоки;
 з)
 насърчават сътрудничеството между всички гранични служби, както вътрешно, така и през границите с цел улесняване на процесите при преминаване на границата и повишаване на контрола, като вземат предвид възможността за съвместни гранични проверки, когато е осъществимо и целесъобразно;
 и)
 признават взаимно, когато е подходящо и целесъобразно, одобрени търговци и митнически проверки. Обхватът на това сътрудничество, неговото осъществяване и практическите мерки за това се решават от Митническия подкомитет, предвиден в член 83 от настоящото споразумение.
 Член 81
 Административна взаимопомощ по митнически въпроси
 Независимо от разпоредбите на член 80 от настоящото споразумение администрациите на страните по настоящото споразумение си оказват административна взаимопомощ по митнически въпроси в съответствие с разпоредбите на Протокол II към настоящото споразумение относно административната взаимопомощ по митнически въпроси.
 Член 82
 Техническа помощ и изграждане на капацитет
 Страните си сътрудничат с оглед на предоставяне на техническа помощ и изграждане на капацитет за осъществяването на реформите за улесняване на търговията и реформите на митниците.
 Член 83
 Митнически подкомитет
 Създава се Митнически подкомитет. Той докладва за своите дейности на Комитета за асоцииране в състава му съгласно член 465, параграф 4 от настоящото споразумение. Работата на Митническия подкомитет включва редовни консултации и контрол върху прилагането и управлението на настоящата глава, включително въпроси на митническото сътрудничество, трансграничното митническо сътрудничество и управление, техническата помощ, правилата за произход и улесняването на търговията, както и административната взаимопомощ по митнически въпроси.
 Митническият подкомитет, inter alia:
 а)
 следи за правилното функциониране на настоящата глава и протоколи 1 и 2 от настоящото споразумение;
 б)
 решава относно мерките и практическите механизми за прилагане на настоящата глава и протоколи 1 и 2 от настоящото споразумение, включително относно обмена на информация и данни, взаимното признаване на митнически проверки и програми за търговско партньорство и взаимно одобрените ползи;
 в)
 обменя становища относно въпроси от общ интерес, включително бъдещи мерки и ресурсите за тях;
 г)
 отправя препоръки, когато е целесъобразно; и
 д)
 приема вътрешния си процедурен правилник.
 Член 84
 Сближаване на митническото законодателство
 Постепенното сближаване с разпоредбите на митническото законодателство на ЕС, установени в стандартите на ЕС и в международните стандарти, се извършва според посоченото в приложение